
(Vyetja: Cili është mendimi i juaj, hoxhë i nderuar, për një person 
i cili shkurorëzoi gruan e tij në mënyrë administrative, d.m.th. e ka 
nxjerrë certifikatën e shkurorëzimit nga administrata e caktuar pa e 
shkurorëzuar atë realisht do të thotë pa e shqiptuar fjalën 
shkurorëzim. Këtë e ka bërë për ta përdorur certifikatën e 
shkurorëzimit për t’u martuar me një vajzë evropiane me qëllim të 
posedimit të dokumenteve të leje qëndrimit. Dhe pasi që ta merr 
atë e shkurorëzon këtë të fundit dhe e kthen kontratën me gruan e 
tij të parë. Cila është dispozita e sheriatit për këtë punë? 


‘Përgjigja: 

Falënderimi i takon Allahut.. 

Së pari: Martesa është besë e fortë dhe është prej normave të 
mëdha të sheriatit përmes së cilës lejohen marrëdhëniet intime dhe 
pohohen të drejtat sikurse mehri (dhurata e martesës), trashëgimia, 
përkatësia e fëmijëve u takon babait të tyre si dhe norma të tjera. 

Shkurorëzimi e bën gruan të ndaluar për burrin e saj, e privon 
atë nga trashëgimia, ia lejon martesën me dikë tjetër — sipas 
kushteve të njohura. 

<E qëCCimi ynë përmes Cëtij shpjegimi ësCtë: Tërheqja e vërejtjes 
muslimanëve që të mos përdorin këto dy kontrata vetëm se për atë 
që i ka ligjësuar Allahu i lartësuar dhe të mos merren si lojë dhe 
shaka. Për fat të keq kemi parë njerëz që lidhin kontratë me një 
grua jo për t’ju lejuar kënaqësia me të e as për të formuar familje — 
sikurse që ndodh me kontratën e ligjësuar fetarisht — por, që ta 
arrin me këtë një qëllim të kësaj bote sikurse: regjistrimi i tokës, 
apo nxjerrja e lejes për dyqan, apo marrja e lejes së qëndrimit, apo 
t’ia mundësojë gruas të dalë jashtë vendit të saj. Dhe në tërë këtë 
burri nuk është burrë real e as gruaja nuk është grua reale por, 
është martesë formale! Ngjyrë mbi letër! E kjo është lojë dhe shaka 
me dispozitat e sheriatit dhe nuk lejohet veprimi i saj, e as 
pjesëmarrja në nënshkrimin e saj. E ndalesa bëhet më e theksuar 



nëse përmes saj dëshirohet të arrihet një çështje e ndaluar sikurse 
ata që e bëjnë këtë për të marrë leje qëndrimin në shtetet jo islame. 

Dhe thuaj njësoj për shkurorëzimin, sepse edhe ai është 
dispozitë e sheriatit që nuk i lejohet askujt të bëj shaka me të dhe 
as të luaj me rregullat e tij dhe e quajnë atë: Shkurorëzimi formal! 
Ngjyrë mbi letër! 

Le ta dinë të gjithë këta se me këtë vepër kanë bërë mëkat. 
Allahu nuk e ka ligjësuar martesën dhe shkurorëzimin që të jetë 
gruaja emër në kontratë, për të cilën nuk ka dispozita dhe nuk ka të 
drejta. Dhe le ta dinë se me këtë martesë fiksohen dispozitat e saj 
menjëherë pas kontratës nëse plotësohen kushtet dhe shtyllat e saj 
— e nëse humb diç prej tyre martesa konsiderohet e pasaktë. Dhe 
shkurorëzimi ndodh prej burrit menjëherë pas shqiptimit të tij. Në 
sheriat nuk ka martesë formale e as shkurorëzim formal dhe se 
mëkati iu shtohet atyre që e bëjnë këtë nëse me këtë kanë për 
qëllim arritjen e një vepre të ndaluar sikurse dikush që e bën këtë 
për të ikur nga dhënia e të drejtave njerëzve apo larja e borxheve 
ndaj tyre, apo të arrin gruaja të merr ndihmë të përgjithshme nga 
një shtet apo organizatë, apo të arrin që të qëndrojë në një shtet jo 
islam ku ndalohet qëndrimi në të dhe qëllime të tjera të ndaluara e 
të kota. 

Shejhul Islam Ibn Tejmije (Allahu e mëshiroftë) ka thënë: 

“I Jojvënësi (Allahu i lartësuar) e ka ndaluar të merren argumentet e Allahut 
për lojë dhe që njeriu tëflasë me argu?nentet e Allahut e qëjanë ?narrëveshjet 
(kontratatj vetëm se seriogisht dhe pëmies së cilës dëshirohen ohjektivat e tyre 
të përcaktuara ?ne sheriat. Për këtë është ndaluar loja me to si dhe nga Et 
Telxhie dhe sikur që është ndaluar TahlilT 1 2 dhe në këtë ka aluduar fjala e 
Allahut të lartësuar: “Dispozitat e Allahut mos i merrni për shaka.” si 
dhe fjala e Pejga?nberit (sal-lAllahu alejhi ue sel-lem): “Si është puna e disa 
njerëzve që luajnë me kufijtë e Allahut dhe bëjnë shaka me 
argumentet e tij: Të kam shkurorëzuar, të kam kthyer, të kam 


1 Kontratë formale martesore apo e shitblerjes. 

2 Kontrata formale e martesës e cila bëhet me qëllim që gruas së lëshuar tre herë, e së cilës nuk i 
lejohet ribashkimi me burrin e saj përveç nëse martohet me dikë tjetër e pastaj shkurorëzohet nga ai, t’i 
mundësohet të kthehet te burri i saj. 





shkurorëzuar, të kam kthyer”. Nga kjo kuptohet se loja me to është e 
ndaluar .” 3 

Sipas lcësaj: 

Nëse një person e marton një grua me të cilën e ka të lejuar 
martesën dhe kjo kryhet sipas rregullave të sheriatit si dhe ju 
përmbahet shtyllave dhe nuk ka pengesa, atëherë kjo është martesë 
e saktë që rezultojnë nga ajo detyrimet. 

E nëse njeriu e shkurorëzon gruan e tij me shprehjen e 
shkurorëzimit, atëherë shkurorëzimi ndodh edhe nëse nuk e ka pas 
për qëllim zbatimin e shkurorëzimit. 

Ndërsa shkurorëzimi me shkrim pa e shqiptuar shprehjen e 
shkurorëzimit, atëherë në këtë ka sqarim i cili është sqaruar në 
përgjigjen e pyetjes me nr: 72291. 4 

Së dyti: Martesa me këtë evropiane me qëllim të arritjes së leje 
qëndrimit e më pas e shkurorëzon atë është vepër e ndaluar dhe 
për këtë e kemi përmendur fetvanë e Shejh Abdulaziz b. Baz për 
ndalimin e kësaj vepre, në përgjigjen e pyetjes me nr: 2886. 

E ai edhe nëse e marton pa i plotësuar kushtet e martesës 
sikurse martesa pa pëlqimin e përgjegjësit apo me ekzistimin e 
ndonjë pengesë për t’u llogaritur martesa e saktë si p.sh. të jetë ajo 
prostitutë dhe nuk është penduar, apo të mos jetë nga ithtaret e 
Librit, atëherë martesa e tij është e ndaluar dhe e pasaktë. 

E nëse e marton përmes martesës ku janë plotësuar kushtet dhe 
shtyllat e martesës dhe është e zhveshur nga pengesat, atëherë 
martesa e tij është e saktë dhe rezultojnë prej saj detyrimet dhe i 
ndalohet atij nijeti (qëllimi për shkurorëzimin e saj). 

Së treti: Në këto vepra të shëmtuara sikurse marrja e certifikatës 
së shkurorëzimit nga gruaja e parë dhe martesa me të dytën për 


3 "El Fetava El Kubra" 6/56. 

4 E rezyme e saj është se: Dijetarët e Fikhut janë të pajtimit se shkurorëzimi mund të 
ndodh edhe përmes shkrimit, por kushtëzohet që gjatë shkrimit të fjalëve ta ketë 
bërë nijet edhe shkurorëzimin e gruas së tij. 





shkak të leje qëndfimit e pastaj shkurorëzimi i saj, ekzistojnë dy 
ndalesa tjera: 

E para: Dinakëria, gënjeshtra, dëshmia e rrejshme. Ai i bën hile 
shtetit dhe e mashtron atë për të arritur nënshtetësinë, e kjo është e 
ndaluar. 

E dyta: Ai dëshiron që përmes shkurorëzimit dhe martesës 
artificiale ta merr lejen e qëndrimit në vendet e jomuslimanëve. E 
në fenë tonë është ekziston ndalesa e qëndrimit në vendet e 
jomuslimanëve pa nevojë për shkak të rrezikut të madh për fenë 
dhe moralin si për individin ashtu edhe për familjen. 

Xherir b. Abdihlah (Allahu qoftë i kënaqir me të) ka 
transmetuar se Pejgamberi (sal-lallahu alejhi ue sel-lem) ka thënë: 
“Unë distancohem nga çdo musliman i cili qëndron mes idhujtarëve. ” 5 

Për këtë i këshillojmë vëllezërit e tonë muslimanë që t’ia kenë 
frikën Allahun në kontratat e ligjshme fetarisht dhe të mos i marrin 
si mjete për të arritur qëllime të kësaj bote, e është më meritore të 
largohen nëse synimet janë të ndaluara. Dhe le t’ia kenë frikën 
Allahut në gratë dhe fëmijët e tyre dhe le të mendojnë me kujdes 
se çka mund të shkaktojnë veprat e tyre dhe në çfarë pozita të 
vështira i vendosin apo ua mohojnë të drejtat dhe shumëçka tjetër 
prej të këqijave që rezultojnë në nënshkrimin e këtyre kontratave 
në forma të ndaluara. 

<E JAtfahu e tfinë më së miri. 


5 E transmeton Ebu Davudi me m: 2645 dhe hadithin e konsideron të saktë Shejh 
Albani në librin e tij “Sahih Ebi Davud” 






